
Narva Linnavalitsuse 01.12.2004.a. määruse nr 1208 

„Narva Eesti Gümnaasiumi põhimäärus“ muutmine
Vastavalt Põhikooli- ja gümnaasiumiseaduse § 12 lõikele 4 ning Narva Linna põhimääruse punkti 5.5.1 alapunktile 2 ja punkti 10.2.2 alapunktile 2
1. Muuta Narva Linnavalitsuse 01.12.2004.a. määruse nr 1208 „Narva Eesti Gümnaasiumi põhimäärus“, täiendades selle punktiga 4.8 järgmises redaktsioonis:
„4.8 Õppetegevus gümnaasiumis toimub päevases vormis. Gümnaasium võimaldab ka kooli lõpetamist eksternina“.

2.   Määrus rakendub alates 01.09.2008.a.
3.  Määrus jõustub seadusega sätestatud korras.

Tarmo Tammiste

Narva Linnavalitsus

Õiend
 

Vastavalt Põhikooli- ja gümnaasiumiseaduse § 12 lõikele 4 ning Narva Linna põhimääruse punkti 5.5.1 alapunktile 2 ja punkti 10.2.2 alapunktile 2

Narva Eesti Gümnaasiumi põhimäärusesse lisatakse üks punkt, mis sätestab gümnaasiumis toimuva õppetegevuse vormi ja kooli eksternina lõpetamise võimalust. Antud muudatust tehakse Narva Eesti Gümnaasiumi 10.09.2008.a. taotluse nr 420 alusel. Narva Eesti Gümnaasiumis tekkis probleem ühe õpilasega, kes lõpetas põhikooli Eesti Gümnaasiumis ja õppis kaks aastat ka gümnaasiumiastmes, kuid isiklikel põhjustel ei saa jätkata õpinguid päevases vormis. Õpilane õppis Narva Täiskasvanute Kooli 11. klassis, aga kuna õppetegevus Täiskasvanute Koolis toimub peamiselt vene keeles, oli õppetöö tugevalt raskendatud. Selle õpilase jaoks on kooli lõpetamine eksternina Narva Eesti Gümnaasiumis hea probleemi lahendus, gümnaasium on samuti valmis pakkuda õpilasele sellist kooli lõpetamise vormi.
Haridus- ja teadusministri 04.04.2007..a määruse nr 30 „Põhikooli ja gümnaasiumi õhtuses ja kaugõppe vormis õppimise ning põhikooli ja gümnaasiumi eksternina lõpetamise tingimused ja kord“ § 1 sätestab, et kooli eksternina lõpetamise vormi rakendamine koolis määratakse kooli põhimäärusega.

